Nedbank ondersteun LitNet! Klik asb op die boonste blokkie en besoek hul webwerf. Ons het jou klik nodig!
Tim Greene - Twist
Nedbank Kuns & Kultuur-trust persverklaring
Verbeel jou jy sit in 'n groot verkeersknoop en word genader deur 'n man met 'n plakkaat waarop daar staan "Hallo, my naam is Tim. Ek is 'n onafhanklike rolprentmaker. Ek het 'n rolprent met die naam Twist geskryf. Ek soek 1 000 beleggers wat elk R1 000 kan bekostig. Help asseblief!"
(a) ignoreer jy hom,
(b) lag jy,
(c) bal jy jou vuis, of
(d) haal jy die kleingeld uit die asbak?
Gedurende die eerste vyf maande van 2003 het die man met die plakkaat - rolprentregisseur Tim Greene - 837 mense oorreed om sy projek te steun.
Dit was na Greene se insamelingspogings dat die Kuns & Kultuur-trust R100 000 bygedra het en hom daardeur in staat gestel het om die deurslaggewende miljoen rand te bereik wat nodig is om sy filmdrama in 'n 16 mm-rolprent te begin omskep.
Hierdie suksesverhaal lyk na 'n onwaarskynlike fantasie, maar nie as jy enigiets van Tim Greene weet nie. Di� 34-jarige man is al sedert sy 13de jaar op rolprente versot. Met sy hartstog vir rolprente het hy hom van onder as bode tot rekwisiete-assistent tot rolverdelingsregisseur opgewerk.
Tim Greene is 'n man wat nie bang is om nog te vra nie.
Greene is teenoor al sy ondersteuners dankbaar. Wat die Nedbank-befondsde trust betref, s� hy: "Ek wil net persoonlik baie dankie s� vir almal by die trust wat hierdie onderneming ondersteun het - sonder hulle sou die vervaardiging van Twist nie moontlik gewees het nie."